10. ΠΡΟΕΔΡΙΚΟΝ ΔΙΑΤΑΓΜΑ της 24/28 Ιουν. 1930 Περί του τρόπου εκποιήσεως αχρήστων εσωτερικών ταχυδρομικών δεμάτων. Διετηρήθη εν ισχύϊ και μετά την κατάργησιν του νόμ. 4521/1930, βάσει του οποίου εξεδόθη, δυνάμει της παρ. 2 του άρθρ. 25 του Νόμ. 841/1948. Άρθρ.1.-Εάν ταχυδρομικόν δέμα δεν ήθελε παραληφθή παρά του παραλήπτου εντός δεκαπενθημέρου νομίμου προθεσμίας, το γραφείον του προορισμού συμμορφούται προς την επιθυμίαν του αποστολέως την εκφραζομένην επί της οπισθίας πλευράς του δελτίου αποστολής του δέματος. Σελ. 211 Ταχυδρομικά Δέματα 22.Γ.γ.7-10 Εάν τυχόν ο αποστολεύς δεν έχη εκφράσει την επιθυμίαν του ως ανωτέρω, το δέμα παραμένει εις το γραφείον του προορισμού επί 15θήμερον εισέτι και, εφ’ όσον ο αποστολεύς δια μεταγενεστέρας αιτήσεώς του δεν ήθελε καθορίσει την περαιτέρω διάθεσιν αυτού, επιστρέφεται άνευ άλλης διατυπώσεως εις το γραφείον της καταγωγής προς επίδοσιν εις τον αποστολέα. Εν περιπτώσει μη παραλαβής του δέματος εντός μηνός εφαρμόζονται αι περί αχρήστων και αζητήτων διατάξεις. Εάν ο αποστολεύς έχη εκφράσει την επιθυμίαν όπως το δέμα, εν περιπτώσει μη παραλαβής υπό του παραλήπτου, θεωρηθή εγκαταλελειμένον, το γραφείον του προορισμού διαφυλάσσει τούτο επί ένα μήνα από της αφίξεώς του, μεθ’ ο αποστέλλει εις το αρμόδιον γραφείον ως άχρηστον. Άρθρ.2.-Αρμόδια γραφεία, προς α θ’ αποστέλλωνται τα υποπίπτοντα εις την κατηγορίαν των αζητήτων ταχυδρομικά δέματα προς εκποίησιν, ορίζονται το κεντρικόν ταχυδρομείον Αθηνών, το ανταλλ. ταχυδρομείον Θεσσαλονίκης, το ανταλλ. ταχυδρομείον Πατρών και το ανταλλ. ταχυδρομείον Χανίων. Άρθρ.3.-Η εκποίησις των αζητήτων δεμάτων ενεργείται μετά παρέλευσιν της νομίμου τριμήνου προθεσμίας από της καταθέσεως αυτών δια δημοπρασίας, μετά προηγουμένην διακήρυξιν δημοσιευομένην εν τη Εφημερίδι της Κυβερνήσεως, και ενώπιον τριμελούς επιτροπής αποτελουμένης εκ του διευθυντού ή του νομίμου αναπληρωτού του επί της εκποιήσεως γραφείου ως προέδρου, του προϊσταμένου της υπηρεσίας των δεμάτων του αυτού γραφείου, και του ειρηνοδίκου. Εις την ενεργούσαν την δημοπρασίαν επιτροπήν, έχουσαν υπ’ όψει την γενομένην προσφοράν, απόκειται η έγκρισις αμέσως ταύτης και η επ’ ονόματι του τελευταίου πλειοδότου κατακύρωσις εκάστου εκποιουμένου δέματος, ο δε πλειοδότης οφείλει άμα τη κατακυρώσει να καταθέση το εκπλειστηρίασμα και τα κηρύκεια δικαιώματα, παραδίδεται δε αυτώ αμέσως το εκποιηθέν δέμα. Το Δημόσιον ουδεμίαν υπέχει ευθύνην δια την ποιότητα και την εν γένει κατάστασιν των εκποιηθέντων ταχυδρομικών δεμάτων, δυναμένων των αγοραστών να εξετάζωσι δι’ αυτοψίας προηγουμένως ταύτα. Αν η ενεργούσα την δημοπρασίαν επιτροπή δεν κρίνη συμφέρουσαν και ανάλογον προς την αξίαν του δέματος την γενομένην προσφοράν, η δημοπρασία θεωρείται ως μη γενομένη και επαναλαμβάνεται επί τρεις συνεχείς Κυριακάς άνευ προκηρύξεως νέας δημοπρασίας. Τούτ’ αυτό ενεργείται και εάν κατά την γενομένην δημοπρασίαν κατορθωθή η πώλησις όλων των Σελ. 212 171-148 προς εκποίησιν δεμάτων όσον αφορά τα εναπομείναντα τοιαύτα, ως και εάν η δημοπρασία ματαιωθή δι’ οιανδήποτε δεδικαιολογημένην αιτίαν. 